พอดีว่าประจำเดือนมาวันที่14 ก.พ.หมดวันที่20-21 แล้วนู๋พึ่งมากินยาคุมแผงแรกเม็ดแรกวันที่ 1 มี.ค. แล้วมีอะไรกับแฟนวันที่9 มี.ค. อยากรู้ว่ายาคุมออกฤทธิหรือยังค่ะ
สวัสดีค่ะ ยาคุมกำเนิดแบบแผงรายเดือนดังกล่าวมานั้น เป็นการคุมกำเนิดที่มีประสิทธิภาพสูง โดยต้องเริ่มใช้ภายใน 5 วันแรกของการมีประจำเดือน หรือถ้าเริ่มในช่วงเวลาอื่น อาจจะต้องตรวจให้แน่ใจก่อนว่าไม่ได้ตั้งครรภ์ และควรกินติดต่อกันให้ครบ 7 วันด้วย จึงจะมีเพศสัมพันธ์แบบไม่ป้องกันได้ และเมื่อเริ่มกินแล้ว ควรกินติดต่อกันทุกวันให้ครบแผงเพื่อให้ได้ประสิทธิภาพของยาดังนั้นจากที่กล่าวมา หากในวันที่ 1-9 มีค. กินยาทุกวันสม่ำเสมอ ยาน่าจะออกฤทธิ์แล้ว ไม่น่าจะมีการตั้งครรภ์เกิดขึ้น สำคัญคือจะต้องกินต่อไปให้ครบแผงด้วย และสังเกตประจำเดือนในช่วงที่ครบแผงยาอีกครั้งค่ะ